CELEX: 32010R0153
Language: ro
Date: 2010-02-23 00:00:00
Title: Regulamentul (UE) nr. 153/2010 al Comisiei din 23 februarie 2010 privind clasificarea anumitor mărfuri în Nomenclatura combinată

25.2.2010   
            
            
               RO
            
            
               Jurnalul Oficial al Uniunii Europene
            
            
               L 48/5
            
         REGULAMENTUL (UE) NR. 153/2010 AL COMISIEI
   din 23 februarie 2010
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții UE specifice, în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana 1 a tabelului din anexă trebuie clasificate la codurile NC indicate în coloana 2, pe baza motivelor care figurează în coloana 3 a tabelului menționat anterior.
            
         
               (4)
            
            
               Este necesar să se prevadă posibilitatea invocării în continuare de către titular, în temeiul articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului vamal comunitar (2), pentru o perioadă de trei luni, a informațiilor tarifare obligatorii care au fost furnizate de autoritățile vamale ale statelor membre în ceea ce privește clasificarea mărfurilor în Nomenclatura combinată, dar care nu sunt conforme cu dispozițiile prezentului regulament.
            
         
               (5)
            
            
               Măsurile prevăzute în prezentul regulament sunt conforme cu avizul Comitetului Codului vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codurile NC indicate în coloana 2 a tabelului menționat.
   Articolul 2
   Informațiile tarifare obligatorii furnizate de autoritățile vamale ale statelor membre care nu sunt conforme cu dispozițiile prezentului regulament pot fi invocate în continuare pentru o perioadă de trei luni, în temeiul articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 23 februarie 2010.
      
         
            Pentru Comisie, pentru președinte
         
         Algirdas ŠEMETA
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  JO L 302, 19.10.1992, p. 1.
   
      ANEXĂ
      
                  Descrierea mărfurilor
               
               
                  Clasificare
                  (Cod NC)
               
               
                  Motive
               
            
                  1
               
               
                  2
               
               
                  3
               
            
                  Produs care se prezintă sub forma unei cărți tridimensionale, conținând pagini de carton tipărit, dintre care două au un text restrâns referitor la activitatea de divertisment.
                  Pe lângă acestea, are șase pagini care, atunci când sunt deschise, produc o reprezentare tridimensională a mai multor secțiuni dintr-o stație spațială.
                  Conține, de asemenea, o pagină cu personaje rigide detașabile care se pot plasa în diferitele părți ale stației spațiale.
               
               
                  9503 00 99
               
               
                  Clasificarea este stabilită de regulile generale 1 și 6 de interpretare a Nomenclaturii combinate, de nota 1(c) din capitolul 49 și de definiția codurilor NC 9503 00 și 9503 00 99.
                  Având în vedere caracteristicile produsului (alcătuirea), acesta este destinat jocului.
                  Cărțile cu ilustrații pentru copii, care conțin personaje rigide sau deplasabile sau porțiuni detașabile, trebuie clasificate la poziția 4903 (Albume sau cărți cu ilustrații și cărți de desenat sau colorat, pentru copii), cu excepția articolelor care sunt în principal jucării. Articolele care sunt jucării nu se încadrează la poziția 4903 și trebuie clasificate la capitolul 95 (a se vedea, de asemenea, notele explicative ale Sistemului armonizat aferente poziției 4903).
                  Articolele de la capitolul 95 sunt excluse din capitolul 49 prin aplicarea dispozițiilor notei 1(c) din capitolul 49.
                  În consecință, produsul trebuie considerat o jucărie și clasificat la poziția 9503.